

**Центар за развој Србије** у партнерству са **Омладином ЈАЗАС-а Пожаревац** позива младе људе да се

укључе у промену друштва и своје локалне заједнице кроз пројекат:

ПОКРЕНИ ДРУШТВО

Промени своју заједницу

Позивамо младе активисте и активисткиње из Пожаревца и Костолца, узраста од 15 до 27 година, који желе да допринесу решавању проблема у локалним срединама, да стекну вештине и знања у изради акционих планова и своје идеје представе широј јавности, да нам се придруже и узму учешће у пројекту.

Наш заједнички задатак је да идентификујемо и одаберемо главне проблеме у нашим срединама, истражимо узроке њиховог настанка и да развијемо акционе планове за њихово решавање. Своје планове/пројекте ћемо представити грађанима и доносиоцима одлука путем ТВ наступа/прилога на локалним телевизијама, локалним штампаним медијима и путем јавне трибине, а најбољи планови ће бити објављени у брошури са акционим плановима.

**Заједнички задаци су:**

1. Похађање два једнодневна **семинара** са следећим темама:

I идентификација проблема, предлагање решења и методологија израде акционих планова

II вештине представљања и промоције акционих планова

2. **Израда акционих планова** за решавање изабраних проблема по методологији која је презентована на семинарима.

3. **Представљање акционих планова** на локалнoj ТВ станици и на јавној трибини и **објављивање израђених акционих планова** у публикацији.

Учесницима на пројекту биће **додељени сертификати**.

Трошкове одржавања семинара и пратећих активности сноси Центар за развој Србије.

Молимо Вас да пријаве пошаљете до 18. маја 2018. на мејл: konkurs@jazaspozarevac.org

ПРИЈАВНИ ФОРМУЛАР

|  |
| --- |
| **Основне информације:** |
| Име и презиме: |  |
| Датум рођења: |  |
| Адреса: |  |
| Мобилни тел: |  |
| E-mail: |  |
| Организација, уколико сте члан: |  | Функција: Члан/волонтер/Едукатор... |  |